**HøngSamfundet, bestyrelsesmøde onsdag 10. februar 2021, kl. 16 – 17.15.**

Mødet blev holdt virtuelt via Teams.

Deltagere: Lene, Bertel, Camilla, rektor Morten, elevrådsformand Steffen, Jonna (referent).

Afbud: Niels E. Ivan.

1. Godkendelse af dagsorden: *Godkendt.*
*Bertel ønsker evaluering af årsskriftet, dette tages under punkt 4.*
2. Godkendelse af referat fra sidste møde: *Godkendt, med den rettelse, at Camilla vil eftersøge 5 år-* *og 10 års jubilarer.*
3. Nyt fra formanden – Lene: *Ikke megen aktivitet, Lene kunne desværre ikke deltage i den årlige pengeuddeling fra Høng Fonden. Det er nye udfordringer med møder via Teams, men det lykkes jo ret godt. Velkommen til Steffen, den nye elevrådsformand, som går i 1. g. Efter en kort præsentation af bestyrelsens medlemmer, fortæller Lene lidt om bestyrelsens arbejde gennem året.*
4. Status fra kassereren/ Økonomi – Bertel: *henviser til den via mail udsendte oversigt med status. Bertel ønsker bestyrelsens accept til at sælge foreningens aktier i Sparekassen, ved en gunstig kurs. Bestyrelsen er enige om at give Bertel frie hænder til at handle bedst muligt.
Evaluering af Årsskriftet: Bertel synes der mangler navne ved fotos af medarbejderne – dette erifølge Morten kommet på siden første udgave.*
5. Forslag fra Bertel – sammenlægning af Årsskriftet og Forårshilsen til én publikation:
*Camilla: vigtigt med beretninger fra tidligere elever i evt. sammenlagt skrift. Morten: Digitalt Årsskrift kan jo udsendes via mail når som helst, ikke kun før jul. Og udsendes efterhånden som mailadresser opspores på jubilarårgangene. Skolen vil gerne være behjælpelig med at få mailadresser og tilladelse fra afgangseleverne, så de kan videregives til elevforeningen.****Der er enighed om at slå de to publikationer sammen fra næste skoleår.*** *I år er deadline for indlæg til Forårsskriftet den 1. marts, til Bertel.*
6. Forslag fra Morten – revurdering/opdatering af Høng Samfundets logo: *Der diskuteres for og imod, der er nostalgi forbundet med logo, nok mest for de ældre årgange. Morten: et moderniseret logo kunne visualisere sammenhængen mellem skolen og Høng Samfundet. Det besluttes at arbejde videre med dette på et kommende bestyrelsesmøde.*
7. Nyt fra skolen – rektor Morten*: Der er meget, meget stille på skolen, ingen elever, al undervisning foregår virtuelt. Kosteleverne er sendt hjem, de modtager refusion for udgifterne fra staten. Eksamensafvikling er nu afklaret, med færre eksamensfag. Der er en formodning om at restriktionerne for gymnasielever først løsens efter påskeferien, så eleverne igen kan møde på skolen. Uden elever er der mulighed for renovering af skolens bygninger, pedellerne arbejder på skolen, mens lærerne arbejder hjemmefra. Køkkenpersonalet har været inde for at kokkerere et måltid mad til skolens personale, maden blev efterflg. bragt rundt til privatadresserne.
Økonomien er fin, der kalkuleres med et positivt nul. Næste skoleår er mere usikkert, der har ikke kunnet afholdes åbent-hus arrangement. Der er udarbejdet flere opslag på sociale medier, set af rigtig mange, det giver håb for mange ansøgere.
Steffen: Kosteleverne har gjort en del for at holde kontakt, fornemmelsen er at skolekammeraterne er ved godt mod.
Morten: ikke meget elev frafald, der er et par elever der har meldt sig ud af kostafdelingen. Et par elever er blevet meldt ud af skolen pga fravær.*
8. Status på jubilarsøgning: *Bertel overtager Lene´s 30 års jubilarer, pga travlhed på arbejdsfronten. Ivan har god gang i 50 års jubilarerne. Bertel har kontakt til 60 og 70 års jubilarer. Jonna har kontakt til årgangsrepræsentant for 40 års jubilarer, som leder videre. Camilla har 5 og 10 års jubilarer, der er planer om et særskilt arrangement for yngre årgange.*
9. Jubilardagen 11. september – dobbelt arrangement i 2021*.*
10. *Bertel foreslår at vi udsætter punktet til næste møde, 20. maj, det er tidligt nok til at få aftaler på plads. Vi forventer at kunne afholde jubilardagen stort set som vanligt. Morten spørger til antal deltagere, af hensyn til pladser i salen – vi forventer max 150 deltagere, selvom det er to årgange jubilarer.*
11. Eventuelt: *Camilla – mangler indlæg fra Niels E. og Ivan til facebooksiden. Camilla vil efterlyse en suppleant til bestyrelsen på Facebook siden. Camilla skriver et indlæg til Forårsskriftet om Høng Samfundets nye Facebook side og om mailadresse til Høng Samfundet. Vedrørende et arrangement for de yngre årgange af tidligere elever, er der enighed om at august /september måned er et godt tidspunkt. Vi drøfter dette på næste bestyrelsesmøde i maj måned.*
12. Næste møde: *torsdag, den* ***20. maj 2021, k. 16*** *– 17.30 Morten opretter virtuelt møde.
Jubilardagen lørdag den* ***11. september 2021, kl. 10.30****.*

**Høng: 19. marts 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lene Jensen, formand Bertel Stenbæk, kasserer**